KLASA: 112-01/24-02/93

UR.BROJ: 251-269-01-24-1

U Zagrebu, 16. 12. 2024. godine

 Ravnateljica Centar za odgoj i obrazovanje «Vinko Bek», donosi odluku o raspisivanju

**N A T J E Č A J A**

**za zapošljavanje radnika/radnice na radnom mjestu:**

1. **Stručni radnik/radnica u sustavu socijalne zaštite 2 – Psiholog/Psihologinja na određeno puno radno vrijeme, broj radnika: 1, mjesto rada: Zagreb**

Uvjeti za prijam u radni odnos:

- završen preddiplomski ili diplomski sveučilišni studij psihologije

- najmanje jedna godina radnog iskustva

- položen stručni ispit

- nepostojanje zapreka iz članka 261. Zakona o socijalnoj skrbi

Prednost za sva navedena radna mjesta: kandidati/kandidatkinje s iskustvom rada na istim poslovima, iskustvom rada u ustanovi socijalne skrbi i iskustvom rada s osobama s oštećenjem vida.

Uz prijavu kandidati/kandidatkinje za gore navedena radna mjesta trebaju priložiti (dovoljan je obični preslik dokumenata):

* životopis
* dokaz o državljanstvu (dostaviti jedan od dokumenata: presliku domovnice, presliku osobne iskaznice, presliku putovnice ili presliku vojne iskaznice)
* dokaz o stručnoj spremi kojim se dokazuje uvjet stručne spreme naveden u natječaju (diploma)
* potvrda/elektronički zapis s podacima evidentiranim u matičnoj evidenciji Hrvatskog zavoda za mirovinsko osiguranje iz koje/g je vidljiv staž mirovinskog osiguranja (ne stariji od mjesec dana)
* uvjerenje nadležnog suda da se protiv kandidata/kandidatkinje ne vodi kazneni postupak (ne starije od 6 mjeseci)
* potvrda o položenom stručnom ispitu

Kandidat/kandidatkinja koji/a ostvaruje pravo prednosti pri zapošljavanju prema posebnim propisima, dužan/dužna je u prijavi na natječaj pozvati se na to pravo, odnosno uz prijavu priložiti svu propisanu dokumentaciju prema posebnom zakonu i ima prednost u odnosu na ostale kandidate/kandidatkinje samo pod jednakim uvjetima.

Kandidat/kandidatkinja koji/a se u prijavi na natječaj poziva na pravo prednosti prilikom zapošljavanja u skladu s člankom 102. Zakona o hrvatskim braniteljima iz Domovinskog rata i članovima njihovih obitelji (''Narodne novine'', broj 121/17, 98/19, 84/21), uz prijavu na javni natječaj dužan/dužna je osim dokaza o ispunjavanju traženih uvjeta, priložiti i dokaze propisane člankom 103. stavkom 1. Zakona o hrvatskim braniteljima iz Domovinskog rata i članovima njihovih obitelji.

Poveznica na popis dokaza za ostvarivanje prava prednosti pri zapošljavanju: <https://branitelji.gov.hr/zaposljavanje-843/843> (https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf)

Kandidati/kandidatkinje koji se u prijavi pozivaju na pravo prednosti prilikom zapošljavanja u skladu s člankom 48. Zakona o civilnim stradalnicima Domovinskog rata (Narodne novine broj 84/21), uz prijavu na natječaj dužni su, osim dokaza o ispunjavanju traženih uvjeta, priložiti i dokaze utvrđene na <https://branitelji.gov.hr/zaposljavanje-843/843> (https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf)

Kandidat/kandidatkinja koja se u prijavi na natječaj poziva na pravo prednosti prilikom zapošljavanja u skladu s člankom 9. Zakona o profesionalnoj rehabilitaciji i zapošljavanju osoba s invaliditetom (''Narodne novine'' br. 157/13, 152/14, 39/18, 32/20), uz prijavu na javni natječaj dužan/dužna je osim dokaza o ispunjavanju traženih uvjeta priložiti i dokaze o invaliditetu. Dokazom o invaliditetu, u smislu Zakona, smatraju se javne isprave o invaliditetu na temelju kojih se osoba može upisati u očevidnik zaposlenih osoba s invaliditetom.

Priložene isprave dostavljaju se u neovjerenoj preslici uz obvezu izabranog kandidata/kandidatkinje da nakon izbora dostavi izvornike.

Kandidati/kandidatkinje koji/koje ispunjavaju opće uvjete iz ovog natječaja, a podnijeli su pravovremene i potpune prijave, mogu biti pozvani na usmeni razgovor i na testiranje. O vremenu usmenog razgovora/testiranja kandidati će biti obaviješteni nakon isteka roka za dostavljanje dokumentacije.

Za kandidate/kandidatkinje koji/e ne pristupe razgovoru/provjeri/testiranju smatrat će se da su povukli prijavu i više se neće smatrati kandidatom/kandidatkinjom prijavljenima na natječaj.

Podnošenjem prijave kandidati/kandidatkinje daju suglasnost Centru za odgoj i obrazovanje ''Vinko Bek'' da kao voditelj zbirke podataka može prikupljati, koristiti i dalje obrađivati njihove osobne podatke, isključivo u svrhu provedbe natječajnog postupka, sukladno propisima koji uređuju zaštitu osobnih podataka.

Kandidati i kandidatkinje koji se prijave na natječaj prijavom na natječaj daju privolu da se, u slučaju da budu izabrani na natječaju, njihovo ime i prezime te zvanje objavi na web stranici Centra te navedeni podaci dostave svim kandidatima/kandidatkinjama koji su se prijavili na natječaj.

Prijave s potrebnom dokumentacijom o ispunjavanju uvjeta iz natječaja podnose se poštom ili osobno Centru za odgoj i obrazovanje «Vinko Bek» , Kušlanova 59a, Zagreb s naznakom za koji natječaj se kandidat odnosno kandidatkinja prijavljuje. Nepotpune i nepravovremene prijave neće se razmatrati.

Centar za odgoj i obrazovanje ''Vinko Bek'' zadržava pravo ne odabrati nijednog kandidata i pravo poništenja natječaja. Trajanje natječaja: 10 dana od objave.

\*Natječaj objavljen 17. 12. 2024. godine.

 Ravnateljica Centra za odgoj i obrazovanje

 »Vinko Bek«, Zagreb:

Ivana Rotim, prof. def.